સેબીએ કહ્યું છે કે કંપની આઈપીઓના ઓફર ડોક્યુમેન્ટમાં પ્રાઈસ બેન્ડ દર્શાવી શકે છે અને પછી રજિસ્ટ્રાર ઓફ કંપનીઝ સમક્ષ પ્રોસ્પેક્ટસ રજિસ્ટર કરાવતા પહેલાં તે નક્કી કરી શકે છે. જો કંપની તેના રેડ હેરિંગ પ્રોસ્પેક્ટસમાં પ્રાઈસ બેન્ડ જાહેર ન કરવા માગતી હોય તો તે ઈશ્યુ ખૂલવાના બે દિવસ પહેલાં ફ્લોર પ્રાઈસ જાહેર કરી શકે છે. રાઈટ્સ ઈશ્યુના કિસ્સામાં સેબી સમક્ષ ડ્રાફ્ટ લેટર રજૂ કરવા માટેની રકમ 50 લાખ રૂપિયાથી વધારીને 10 કરોડ રૂપિયા કરી દેવામાં આવી છે. ગ્રુપ કંપનીઓની નાણાકીય સહિતની તમામ વિગતો ઓફર ડોક્યુમેન્ટમાં રજૂ કરવાની જરૂર નહીં રહે. મર્યાદિત માહિતી જ રજૂ કરવાની રહેશે.